Köszönetnyilvánítás
Tisztelt kultúraszerető recski lakosok!

Szeretném mindenkinek megköszönni azt a sok-sok támogatást, amit hosszú évek alatt a recski közművelődés érdekében végeztek. Önzetlen munkájukért külön köszönettel tartozom Kochné Holló Editnek, dr. Sófalvi Antalnak, Nagy Károlynénak, Gáspár Emilnek, Nemes Mariannának. A Bányászati Kiállítóhely múzeumi tevékenységével összefüggésben, valamint az idegenforgalom terén nyújtott önzetlen segítségét és szponzorálását - a teljesség igénye nélkül felsorolva - megköszönöm Ivády Attilának, Topolyai Tamásnak, a Bódi Pékség, a Liget Vendégfogadó és Hangulat étterem vezetőjének. 
Ez úton is kérek mindenkit, hogy a továbbiakban is legyenek pártolói községünk hagyományápolásának, kulturális tevékenységének.

Ez év január 1-jén hatályba lépett a társadalombiztosítási nyugellátásokra vonatkozó jogszabály módosítás, mely szerint fő állású közalkalmazotti jogviszonyt nyugdíj folyósítása mellett nem létesíthetek. Ezért kértem a munkaviszonyom megszüntetését. Az Önkormányzat nevében Pócs István polgármester emléktárgyat adott át tevékenységem elismeréseként a Képviselő-testület szeptemberi ülésén.

A Közösségi Színtér szakmai irányítására Nemes Marianna könyvtárvezető kapott megbízást.
Munkámmal továbbra is szeretném segíteni és támogatni településünk kulturális tevékenységét, idegenforgalmának szervezését.

Megköszönöm Recsk Nagyközség Önkormányzatának, hogy a nehezebb pénzügyi körülmények ellenére is mindenkor támogatta munkámat.

Recsk, 2013. szeptember 23.

